Востраў Вялікадня — адно з самых загадкавых месцаў на Зямлі, дзе прыкладна два тысячагоддзі таму існавала мудрагелістая цывілізацыя палінезійцаў, якая пакінула пасля сябе шматлікія сляды ў выглядзе гіганцкіх балваноў-мааі, якія, як сёння лічаць навукоўцы, уяўляюць сабой абагаўлёныя фігуры продкаў і сваякоў старажытных жыхароў вострава. Гэтая цывілізацыя фактычна знікла з твару вострава яшчэ да прыбыцця туды еўрапейцаў, прычынамі чаго лічацца дзве рэчы — заканчэнне рэсурсаў у выніку драпежніцкага вынішчэння лясоў і жывёл палінезійцамі і магчымая звязаная з гэтым вайна паміж рознымі плямёнамі абарыгенаў. Поўнае знікненне культуры мааі і носьбітаў яе мовы не дазваляе археолагам вырашыць адну з самых цікавых таямніц гэтага вострава: як на галовах некаторых балваноў, не кранутых вандаламі і часам, зявіліся гіганцкія каменныя капелюшы, так званыя пукаа, вага якіх нярэдка дасягае паўтара дзясятка тон?